ข้อใดเป็นวิธีการปรับปรุงธุรกิจเพื่อเพิ่มกำไรให้กับธุรกิจอย่างยั่งยืน
A. เลือกประกันให้เหมาะสม
B. ไม่ต้องใช้ Technology เข้ามาช่วย
C. ไม่มีการเทรนพนักงาน
D. ไม่ต้องรั้งพนักงานให้อยู่นานๆ
คำตอบได้แก่ A.  เพราะว่า เพราะการเลือกประกันให้เหมาะสม เป็นวิธีการปรับปรุงธุรกิจเพื่อเพิ่มกำไรให้กับธุรกิจอย่างยั่งยืน ส่วนข้ออื่น ๆ กล่าวไม่ถูกต้อง

วิธีการปรับปรุงธุรกิจเพื่อเพิ่มกำไรให้กับธุรกิจอย่างยั่งยืน


1.รั้งพนักงานให้อยู่นานๆ
ใครจะรู้บ้างว่าต้นทุนในการแทนที่พนักงานนั้นอาจสูงกว่ารายได้ทั้งปีของพนักงานคนหนึ่งถึง 150% โดยเฉพาะอย่างยิ่งหากพนักงานคนที่ตัดสินใจลาออกนั้นเป็นพนักงานที่มีประสิทธิภาพ รู้ระบบการจัดการงานในองค์กรเป็นอย่างดี หรือเป็นพนักงานที่เคยลงทุนให้ไปเรียนรู้ความรู้และสิ่งต่างๆ ที่จำเป็นต่อการทำงานจากคอร์สเรียนมามากมายแล้ว จนทำให้การรับพนักงานเข้ามาใหม่ก็เปรียบเสมือนการเริ่มต้นลงทุนทุกสิ่งทุกอย่างใหม่กับคนๆ หนึ่งเลย


2.เลือกประกันให้เหมาะสม
หากลองแบ่งเวลาส่วนหนึ่งในการทำธุรกิจไปศึกษาด้านประกันสำหรับบริษัทดีๆ จะพบว่าในแต่ละปีอัตราค่าประกันนั้นจะมีความแตกต่างกันอยู่ค่อนข้างมากเลย  บางปีนั้นบริษัทประกันเจ้าที่ใช้บริการอยู่ ราคาเบี้ยประกันต่ำกว่า ในขณะที่บางปีอีกเจ้าหนึ่งกลับคิดค่าเบี้ยประกันที่ต่ำกว่า  ทำให้ในเรื่องของประกันนี้ไม่ควรที่จะเลือกใช้เจ้าเดิมตลอดทุกปีโดยที่ไม่ได้ศึกษาหาขอมูลใหม่ๆ ที่มีการอัพเดทก่อน


3.ใช้เวลาให้คุ้มค่า
เวลาก็นับว่าเป็นต้นทุนอีกอย่างหนึ่งที่ควรต้องคำนึงถึง ในการทำธุรกิจ ซึ่งในแต่ละวันนั้นทุกคนมีต้นทุนเวลาที่เท่ากันนั่นก็คือ 24 ชั่วโมงขึ้นอยู่กับว่าจะนำทุนนี้ไปลงกับกิจกรรมอะไรเพื่อให้เกิดผลกำไรงอกเงยมากขึ้นได้  มีผลสำรวจพบว่าผู้นำจำนวนมากจากหลายๆ องค์กรนั้นเลือกที่จะใช้เวลาเข้าไปควบคุมดูแล social Network ด้วยตัวเอง ซึ่งเมื่อประเมินเวลาออกมาแล้วนับว่าเสียเวลาเป็นอย่างมาก หากหาคนมาช่วยดูแลส่วนนี้ได้และเอาเวลาไปทำอย่างอื่นที่สำคัญกว่าก็ช่วยใช้เวลาได้คุ้มค่ากว่า รวมไปถึงการจัดประชุมบ่อยๆ ก็ควรที่จะต้องย้อนกลับมาถามตัวเองว่าการประชุมในแต่ละครั้งมีจุดประสงค์เพื่ออะไร และคุ้มค่ากับเวลาที่เสียไปแค่ไหนด้วย


4.เทรนพนักงาน
การจัดคอร์สเทรนทักษะต่างๆ หรืออบรมสัมมนาพนักงานอาจดูเหมือนเป็นต้นทุนที่เพิ่มขึ้นสำหรับองค์กร แต่ในความเป็นจริงหากทำสำเร็จแล้ว จะช่วยลดต้นทุนได้ไม่น้อยเลย นั่นเป็นเพราะด้วยจำนวนพนักงานเท่าเดิม แต่หลังจากได้รับการฝึกอบรมแล้ว พนักงานเหล่านี้ก็จะทำงานได้มีประสิทธิภาพมากขึ้น อาจมีแนวคิด หรือความสามารถต่างๆ ที่จะช่วยให้องค์กรไปข้างหน้าได้อย่างมั่นคงมากขึ้นตามไปด้วย


5.ใช้ Technology เข้ามาช่วย
ทุกวันนี้มีเทคโนโลยี Software และ Application อยู่หลายอย่างที่ช่วยให้การทำงานเป็นไปอย่างราบรื่นขึ้น บางอย่างก็สามารถช่วยให้ธุรกิจสามารถประหยัดเวลาและต้นทุนได้เป็นอย่างมาก อย่างเช่น Application อย่าง  Mailchimp ก็ช่วยให้บริหารการรับ-ส่ง Email แคมเปญต่างๆ ให้กับลูกค้าแบบไม่มีตกหล่น, Evernote ช่วยบริหารจัดการชีวิตและเตือนความจำถึงสิ่งต่างๆ ในธุรกิจ, Linken ก็ช่วยให้สร้างเครือข่ายได้กว้างขวางขึ้น อีกทั้ง Application Video Call ต่างๆ ที่จะช่วยให้การประชุมเป็นเรื่องง่ายที่ประหยัดเวลาและค่าใช้จ่ายในการเดินทางมากขึ้นด้วย นับว่า Technology เป็นอีกสิ่งหนึ่งที่ควรลงทุนในปัจจุบันเพื่อเป็นการลดต้นทุนในอนาคต
ข่าวสารทั่วไป สถิติต่างๆ